
РЕШЕНИЕ
№ РП-603-18-006
	Днес, 30.01.2019г., Комисията за противодействие на корупцията и за отнемане на незаконно придобитото имущество /КПКОНПИ/, в състав:
Член: Пламен Йоцов
	Член: Антоанета Георгиева - Цонкова
	Член: Силвия Къдрева
У С Т А Н О В И:
Производството е образувано по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ01/С-603/05.12.2018г.
Същият е против А.Д.П., като оценител на проектни предложения по Програма Е. за 2018г., 2019г. и 2020г., както и в качеството й на ръководител проекти, финансирани от Програма Е.
По същество в сигнала се твърди, че Ц.***. като възложител е сключил договор (рамково споразумение) на 14.03.2018г. с А.П. за извършване на оценки на проектни предложения по Програма Е. за 2018г., 2019г. и 2020г. А.П. e ръководител на редица проекти, финансирани от Програма „Е.“, директор на ЦПО „****“ на „“***, като в същото време е и оценител по всички дейности на Програма „Е.“ за един и същи период, а за един от проектите, които ръководи се явява и като експерт-оценител. След като е избрана за външен оценител през 2017г., А.П. е оценявала проектни предложения по КД1 и КД2 на Програма „Е.“, в които чуждестранният партньор е организация на В. – *** или *** представлявани от Д.К. Съгласно публикувана статия на страницата на ЦПО „***“ на „***“ от 31.07.2018г., Д.К. и А.П. са сключили граждански брак на 31.07.2018г. В.К., представител на сдружение „***“ е докторант на А.П., която е и преподавател в ***, гр. С.
	Към сигнала са приложени: Протокол № 7/26.11.2018г.; Докладна записка от 12.11.2018г. – правно становище; Писмо вх. № 02-ОА-427/1 от 08.11.2018г.; Споразумение № ЧР-02-94/1 от 26.10.2018г.; Докладна записка от 17.10.2018г. – правно становище; Докладна записка от 11.09.2018г.; Протокол № РД-12-184/1 от 31.08.2018г.; Декларация на от 23.05.2018г.; Декларация за предотвратяване конфликт на интереси и разкриване на информация от 23.05.2018г.; 2 Декларации за предотвратяване конфликт на интереси и разкриване на информация от 23.04.2018г.; Договор (рамково споразумение) № ЧР-02-94/14.03.2018г.; Декларация за предотвратяване конфликт на интереси и разкриване на информация от 01.03.2018г.; Декларация за предотвратяване конфликт на интереси и разкриване на информация от 09.03.2018г.; Декларация от 01.03.2018г.; Извлечение от регистър БУЛСТАТ.
При проверката относно допустимостта на сигнала е установено, че същият не отговаря на изискванията на чл.48, ал.1, т.2 и т.3 от ЗПКОНПИ. В тази връзка, при спазване на процедурата по чл.30, ал.2 от АПК, сигналоподателят е редовно уведомен за констатираните нередовности, но същите не са отстранени.
В хода на проверката по сигнала Комисията установи следното от фактическа страна:
Сигналът е подаден от лице с посочени две имена, длъжност, адрес, телефон и е подписан.
Ц.***, като възложител е сключил Договор (Рамково споразумение) № ЧР-02-94 от 14.03.2018г. с А.П. за извършване на проектни предложения по Програма Е. за 2018г., 2019г. и 2020г.
Със споразумение № ЧР -02-94(1) от 26.10.2018г. към Договор (Рамково споразумение) № ЧР-02-94 от 14.03.2018г., сключено между Ц.*** и А.П. е прекратен Договор (Рамково споразумение) № ЧР-02-94 от 14.03.2018г.
От твърденията в сигнала и представените доказателства се установява, че А.П. е оценител на проектни предложения по Програма Е. за 2018г., 2019г. и 2020г., както и е ръководител проекти, финансирани от Програма Е.
При така изяснената фактическа обстановка Комисията установи следното от правна страна:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати. 
Видно от чл.52 от ЗПКОНПИ наличието на лице, заемащо висша публична длъжност по смисъла на чл.6 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси.
В настоящия случай сигналът е подаден срещу лице, което не попада в обхвата на лицата, заемащи висша публична длъжност по смисъла на чл.6 от ЗПКОНПИ. Съгласно твърденията в сигнала и представените доказателства А.П. е оценител на проектни предложения по Програма Е. за 2018г., 2019г. и 2020г., както и е ръководител проекти, финансирани от Програма Е. В това си качество същата не е лице, заемащо висша публична длъжност по смисъла на чл.6, ал.1, т.1 - 50 от ЗПКОНПИ.
Наличието на лице, заемащо висша публична длъжност е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.
На основание чл.47, ал.5 във вр. с §2, ал.1, т.5 и ал.8 от Допълнителните разпоредби на ЗПКОНПИ сигнали, които не са от компетентността на КПКОНПИ се изпращат по компетентност на съответния орган по избора или назначаването на лицето.
  Предвид гореизложеното, на основание чл.27, ал.2, т.6 от АПК във вр. с чл.6, ал.1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество
РЕШИ:
ПРЕКРАТЯВА производството по сигнал с рег. № ЦУ01/С-603/05.12.2018г., насочен против А.Д.П., оценител на проектни предложения по Програма Е. за 2018г., 2019г. и 2020г., както и е ръководител проекти, финансирани от Програма Е.
ПРЕПРАЩА сигнала на Изпълнителният директор на Ц.*** за предприемане на необходимите действия по компетентност.
След приключване на проверката по сигнала Изпълнителният директор на Ц.*** следва да уведоми КПКОНПИ за резултатите от същата.
Препис от Решението да се изпрати ведно с цялата административна преписка на прокуратурата, с оглед преценка за реализиране на правомощията по чл.76, ал.2 от ЗПКОНПИ.
КОМИСИЯ:
Член:………………………………../Антоанета Цонкова/
Член:…………………...……………....…/Пламен Йоцов/
Член:…………………………………..../Силвия Къдрева/

